רינת מטטוב

**רינת מטטוב** (נולדה ב-6 באוגוסט 1981) היא שחקנית ישראלית, זוכת פרס השחקנית המצטיינת בפסטיבל חיפה הבינלאומי להצגות ילדים ונוער ב-2013, על תפקידה בהצגה ״התישמע קולי״, וב-2017 על תפקידה בהצגה ״דודה לאה מאת שומיש״, ובפרס השחקנית בפרס התיאטרון הישראלי על תפקידה בהצגה ״משוגעת״ ב-2009.

## ביוגרפיה
מטטוב נולדה בקוקאנד שבאוזבקיסטן (אז חלק מברית המועצות) לאבא מהנדס בניין ואמא אחות, בשנת 1990 עלתה משפחת מטטוב ארצה ומתגוררת במרכזה עד היום.

את לימודי המשחק הראשונים חוותה מטטוב במגמת תיאטרון בגימנסיה למדעים ואמנויות ע"ש חיים הרצוג בחולון.

בתום לימודיה התגייסה מטטוב לנח"ל כבת גרעין ולאחר סיום הפרק הצבאי החלה בלימודי משחק מקצועיים בבית הספר למשחק מייסודו של יורם לוינשטיין.

בין חבריה לכיתה היו רותם זיסמן-כהן, שני כהן, טלי שרון וטלי רובין.

מיד עם תום לימודי המשחק קיבלה מטטוב את תפקידה הראשון בקולנוע בסרט "מישהו לרוץ איתו" על פי ספרו של דויד גרוסמן.

במקביל, החלה מטטוב גם את צעדיה בתיאטרון הלאומי ״הבימה״ בתפקיד ראשי בהצגה ״המחלוקת״ שעיבדה וביימה הבמאית סיגל אבין. מיד אחר כך המשיכה להצגה עטורת השבחים ״משוגעת״ מאת ובבימויה של יעלי רונן.

במרוצת השנים ב״הבימה״, כבשה מטטוב פסגות מקצועיות כגון הופעת בכורה ב״תיאטרון הגלוב״ עם ההצגה ״הסוחר מוונציה״ בכיכובו של יעקב כהן בתפקיד שיילוק, ומטטוב בתפקיד נריסה, והופעה היסטורית עם ההצגה ״אשה בורחת מבשורה״ ע״פ ספרו של דויד גרוסמן בבימויו של חנן שניר במרכז לינקולן בניו יורק בכיכובם של אפרת בן צור ודרור כהן.

מטטוב זכתה בתואר "שחקנית מבטיחה" לשנת 2009 בטקס פרסי התיאטרון הישראלי על תפקידה בהצגה "משוגעת" בתיאטרון הבימה.

מטטוב זכתה בפרס הבמה לילדים ונוער לשנת 2011 כשחקנית המשנה של השנה על תפקידה בהצגה "ילדה טובה" בתיאטרון השעה.

מטטוב זכתה בפרס השחקנית המצטיינת של פסטיבל חיפה לשנת 2013 על תפקידה בהצגה "התשמע קולי" בתיאטרון השעה.

## תיאטרון

## פילמוגרפיה
### סרטים

### סדרות

## פרסים
*2017 פרס פסטיבל חיפה להצגות ילדים ונוער בפרס "השחקנית הראשית הטובה ביותר", על תפקידה בהצגה ״דודה לאה מאת שומיש״
* 2013 זוכה בתואר "שחקנית השנה" בטקס פסטיבל חיפה להצגות ילדים, עבור תפקידה בהצגה "התשמע קולי"
* 2012 זוכה בתואר "שחקנית המשנה" בטקס פרס הבמה לילדים ונוער, עבור תפקידה בהצגה "ילדה טובה"
* 2009 זוכה בתואר "שחקנית מבטיחה" בטקס פרס התיאטרון הישראלי
* 2008 מועמדת בפרס אופיר כשחקנית משנה בסרט "ביקור התזמורת"
* 2007 מועמדת בפרס אופיר כשחקנית משנה בסרט "מישהו לרוץ איתו"

## סדנאות
* 2015 "The Alchemy Of Perception" בהנחייתם של SLAVA KOKORIN and ZOYA ZADOROZHNAYA, טכניקת משחק המבוססת על יסודות התיאטרון ע"פ מייקל צ'כוב, רוסיה.
* 2013 "להק את עצמך" בהנחייתה של אורית אזולאי, ישראל.
* 2011 "משחק ע"פ שיטת לי שטרסברג" בהנחיית עודד קוטלר ואמנון מסקין, ישראל.
* 2009 "שיטת צ'בק למשחק", כוחו של שחקן" בהנחיית איוונה צ'בק, ישראל.
* 2005 משחק מול מצלמה בהנחייתה של רות דייכס, ישראל.

## חיים אישיים ומשפחה
מטטוב נשואה לביולוג, פרופסור באוניברסיטת בן-גוריון בנגב, אהרון פאיט, ואמא לשתי בנות.

## קישורים חיצוניים

* 
* , ריאיון עם מטטוב, 2007, באתר nrg
* "השחקנית המבטיחה" - מתמודדים על הפרס, 2008, באתר פרס התיאטרון הישראלי
* "חלומות שאיפות וקשיים", ריאיון עם מטטוב, 2008, באתר walla
* 
* 
* "במה לשניים", רינת מטטוב יוזמת תחרות במה לשניים, 2012, תיאטרון השעה 
* "רינת מטטוב", קולנוע-טלוויזיה-רדיו, 2012, באתר אישים
* "הסוחר מוונציה", הופעה על בימת הגלוב, לונדון אנגליה, 2012, באתר London Evening Standart
* "כשהקהל מדבר את התחושות שלו", תיאטרון, 2013, באתר סל תרבות ארצי

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:בוגרי הגימנסיה למדעים ולאומנויות ע"ש הרצוג (חולון)
קטגוריה:חברי גרעיני נח"ל
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות ילידות אוזבקיסטן
קטגוריה:ישראלים ילידי אוזבקיסטן
קטגוריה:ישראליות שנולדו ב-1981
קטגוריה:ישראלים שנולדו ב-1981